paragraph_text: desno|mini|Srednjovjekovni prikaz bitke kod Tannenberga Bitka kod Tannenberga, (poznata kao i Prva bitka kod Tannenberga, kako bi se razlikovala od druge dosta kasnije bitke na istom području), također i Bitka kod Grunwalda, te Bitka kod Žalgirisa dogodila se 15. srpnja 1410. godine između snaga Teutonskoga reda i združenih snaga Kraljevine Poljske, Velike Kneževine Litve, tatarskih prognanika pod vodstvom izgnanog kana Jalala ad-Dina i njihovih saveznika. Sukob je bio vrhunac rata između Poljske, Litve i Teutonskog reda, te je po broju sudionika bio jedna od najvećih bitki europskog srednjovjekovlja. Točan broj ljudi se ne zna, ali brojke se kreću od 16 000 do 163 000 na poljsko-litvanskoj, te od 11 000 do 86 000 na teutonskoj strani.